ગ્રહણ દ્વારા લોકોમાં ખગોળ તરફની રૂચી વધે તથા આ અંગેની અંધશ્રદ્ધા દુર થાય તે માટે કચ્છ તેમજ ગુજરાતના ખગોળ શોખીનો, એસ્ટ્રોનોમી ક્લબો, તથા લોક વિજ્ઞાન કેન્દ્રો વિવિધ કાર્યક્રમોનું આયોજન કરતા હોય છે જેમાં લોકોને ગ્રહણ વિષે સાચી સમજણ આપવી, ઉપકરણોની મદદથી ચન્દ્રના પ્રકાશની તિવ્રતામાં થતો ઘટડો/વધારો માપવો, ગ્રહણ ના વિવિધ તબ્બકાઓનું ટેલિસ્કોપની મદદથી નિરિક્ષણ કરી તેની સમય સહીત નોંધ કરવી, તેમજ ગ્રહણના વિવિધ તબ્બકાઓની ફોટોગ્રાફી કરવા સહીતની કામગીરી હાથ ધરાઈ રહી છે જે માટે સ્થાનિક એસ્ટ્રોનોમી ક્લબનો સંપર્ક સાધવા જણાવવામાં આવે છે. શુક્રવારની રાત્રે ૧૧-૫૪ વાગે ખગ્રાસ ચંદ્ર ગ્રહણની શરૂઆત થશે અને પૃથ્વીનો પડછાયો ધીમે ધીમે ચંદ્ર ઉપર પડવાનું શરૂ થશે. રાત્રે બરાબર એક વાગે ચંદ્ર સંપૂર્ણ ઘેરાઈ ગયો હશે. ત્યારે તે કાળાને બદલે તામ્રવર્ણ લાલ દેખાશે. આવું પૃથ્વીના વાતાવરણમાંથી વક્રીભવન પામેલા પ્રકાશના રક્ત કિરણો ચંદ્રની ધરતી ઉપર પડે છે તેથી થાય છે. પૂર્ણ ચંદ્ર ગ્રહણ ૨ વાગીને ૪૪ મિનીટ સુધી ચાલશે આમ એક કલાક ચુમ્માલીસ મીનીટનું ખગ્રાસ પૂરું થશે અને ધીરે ધીરે ચંદ્ર પૃથ્વીના પડછાયામાંથી બહાર આવતો જોઈએ શકાશે. વહેલી પરોઢે ૩ ને ૪૯ મીનીટે ચંદ્ર સંપૂર્ણપણે છાયા માંથી બહાર આવતા પૂર્ણિમાનો ખિલેલો ચંદ્ર ફરીથી જોવા મળશે. આ બાબતે વધુ માહિતી માટે સ્ટાર ગેઝીંગ ઇન્ડીયાનો ૯૪૨૮૨૨૦૪૭૨ અથવા ૯૮૭૯૫૫૪૭૭૦ ઉપર સંપર્ક કરવા જણાવવામાં આવેછે.